nahid-hub/BLUGE-bengali-wikipedia-section-title-prediction huggingface dataset:
শৈশবে আলেকজান্ডারকে লানিকে নামক একজন সেবাব্রতী পালন করেন। পরে অলিম্পিয়াসের আত্মীয় লিওনাইদাস এবং দ্বিতীয় ফিলিপের সেনাপতি লুসিম্যাকোস শিক্ষাপ্রদান করেন। অন্যান্য সম্ভ্রান্ত ম্যাসিডনীয় কিশোরদের মতই তাকে পড়া, যুদ্ধ করা, শিকার করা প্রভৃতি বিষয়ে শিক্ষাপ্রদান করা হয়। তেরো বছর বয়স হলে দ্বিতীয় ফিলিপ আলেকজান্ডারের শিক্ষার জন্য আইসোক্রাতিস ও স্পিউসিপাস নামক দুইজন গ্রিক শিক্ষাবিদকে গণ্য করেন কিন্তু তারা এই কাজে অস্বীকৃত হন। অবশেষে দ্বিতীয় ফিলিপ গ্রিক দার্শনিক অ্যারিস্টটলকে আলেকজান্ডারের শিক্ষক হিসেবে নিযুক্ত করেন এবং মিয়েজার মন্দিরকে শ্রেণীকক্ষ হিসেবে প্রদান করেন। আলেকজান্ডারকে শিক্ষাপ্রদান করায় দ্বিতীয় ফিলিপ অ্যারিস্টটলের শহর স্তাগেইরা পুনর্নির্মাণের ব্যবস্থা করেন। তিনি এই শহরের সকল প্রাক্তন অধিবাসী যারা দাস হিসেবে জীবনযাপন করছিলেন, তাদের ক্রয় করে মুক্ত করেন ও নির্বাসিতদের শাস্তি মুকুব করেন। মিয়েজার শিক্ষাপ্রতিষ্ঠানে আলেকজান্ডারের সাথে প্রথম টলেমি সোতের, হেফাইস্তিওন, কাসান্দ্রোস ইত্যাদি ম্যাসিডোনিয়ার সম্ভ্রান্ত পরিবারের কিশোরেরা শিক্ষালাভ করেন, যাদের মধ্যে অধিকাংশই পরবর্তীকালে আলেকজান্ডারের বন্ধু এবং সমর অভিযানের সেনাপতি হিসেবে পরিগণিত হন। অ্যারিস্টটল তাদের চিকিৎসাবিদ্যা, দর্শন, নীতি, ধর্ম, তর্কবিদ্যা ও কলা সম্বন্ধে শিক্ষাপ্রদান করেন। তার শিক্ষায় আলেকজান্ডারের হোমারের ইলিয়াড মহাকাব্যের প্রতি প্রগাঢ় প্রেমের উন্মেষ ঘটে, যা তিনি তার ভবিষ্যতের সকল অভিযানে সঙ্গে নিয়ে যেতেন।

সঠিক অনুচ্ছেদ শিরোনাম কোনটি?
titleA. শিক্ষা
titleB. ব্যক্তিগত জীবন
titleC. হাখমানেশী সাম্রাজ্যের পতন
titleD. সমস্যা ও ষড়যন্ত্র
উত্তর: titleA
কম্পিউটার এবং ইন্টারনেটের মতো প্রযুক্তির অগ্রগতির ফলে ফাইল শেয়ারিং এবং ডিরেক্ট-টু-ফ্যান ডিজিটাল ডিস্ট্রিবিউশন বৃদ্ধি পাওয়ার সাথে সাম্প্রতিক বছরে সঙ্গীত বিক্রয় হ্রাসের কারণে লেবেল এবং প্রতিষ্ঠানদের তাদের কৌশল এবং শিল্পীদের সঙ্গে কাজ করার উপায় পরিবর্তন করতে হয়েছে। শিল্পীদের সাথে “মাল্টিপল রাইটস” (একাধিক অধিকার) অথবা “৩৬০ ডিল” নামের নতুন ধরনের চুক্তি করা হচ্ছে। এই ধরনের চুক্তি লেবেলগুলোকে শিল্পীদের ট্যুর, মার্চেন্ডাইজ এবং এন্ডোর্সমেন্টের অধিকার এবং অংশ দেয়। এই ধরনের অধিকারের বিনিময়ে লেবেল শিল্পীদের অধিক পরিমাণে অগ্রিম সম্মানী, শিল্পীদের বিকাশে অধিক সময় এবং সিডি বিক্রির অধিক লভ্যাংশ প্রদান করে। এই ৩৬০ ডিলগুলি সবচেয়ে বেশি কার্যকর যখন শিল্পীটি আগে থেকেই জনপ্রিয় হয় এবং তার একটি অনুগত ভক্তকুল রয়েছে। এই কারণে লেবেলগুলি এখন শিল্পীদের ডেভেলপমেন্টে অধিক গুরুত্ব দিচ্ছে কারণ দীর্ঘমেয়াদি পরিকল্পনা এই ধরনের চ্যক্তির চাবিকাঠি। প্যারামোর, মাইনো এমনকি ম্যাডোনার মত বেশকিছু শিল্পী এই ধরনের চুক্তিতে স্বাক্ষর করেছে।

একটি শিল্পীর কাছে দেয়া আটলান্টিক রেকর্ডসের একটি প্রকৃত ৩৬০ ডিল দেখলে বোঝা যায় যে চুক্তির কাঠামোয় ভিন্নতা রয়েছে। আটলান্টিকের নথি অনুযায়ী শিল্পীকে স্বাক্ষর করার জন্য একটি নগদ অগ্রিম দেওয়া হয় এবং খরচ তোলার পরে বিক্রির লভ্যাংশ প্রদান করা হয়। তবে শিল্পীর প্রথম অ্যালবামটি প্রকাশের পরে লেবেলটি সমস্ত ট্যুর, মার্চেন্ডাইজ, এন্ডোর্সমেন্ট এবং ফ্যান-ক্লাব ফির মোট আয়ের ৩০ শতাংশের বিনিময়ে অতিরিক্ত ২,০০,০০০ ডলারের বিকল্প রয়েছে। এছাড়া আটলান্টিকের শিল্পীর ট্যুরের সময়সূচী অনুমোদনের এবং নির্দিষ্ট ট্যুরের ও মার্চেন্ডাইজ বিক্রির কর্মচারীদের বেতন নির্ধারণের ক্ষমতা থাকবে। কিন্তু লেবেলটি অ্যালবাম থেকে যতটুকু লাভ হয় তার ৩০ শতাংশ সম্মানী শিল্পীকে প্রদান করে যা ইন্ডাস্ট্রির স্বাভাবিক ১৫ শতাংশ সম্মানী থেকে বেশি।

সঠিক অনুচ্ছেদ শিরোনাম কোনটি?
titleA. ভ্যানিটি লেবেল
titleB. নতুন লেবেল কৌশল
titleC. ইমপ্রিন্ট
titleD. সঙ্গীত ইন্ডাস্ট্রি
উত্তর: titleB
ফুল মোহাম্মদ ১৯২১ সালে তৎকালীন ব্রিটিশ ভারতের বেঙ্গল প্রেসিডেন্সির (বর্তমান পশ্চিমবঙ্গ, ভারত) মুর্শিদাবাদ জেলায় জন্মগ্রহণ করেন। তাঁর পিতামহ শেখ কালু মিয়া ছিলেন গজলশিল্পী। তাঁর পিতা গোলাম রসুল লঘুও সঙ্গীত ব্যক্তিত্ব ছিলেন। তাঁর মায়ের নাম মায়মুনা খাতুন। তিন বছর বয়সে পিতার কাছে তাঁর সঙ্গীতের হাতেখড়ি হয়। তাঁর পিতা সিদ্ধান্ত নেন তাঁকে রাগ সঙ্গীত শিখাবেন। এরপর পিতার বন্ধু মেঘবাবুর কাছে পাঠানো হয় এবং তার অধীনে দুই বছর তালিম নেন। মেঘবাবু তাঁকে ওস্তাদ কাদের বক্সের কাছে পাঠান। পাঁচ বছর তালিম নেওয়ার পর কাদের বক্স অসুস্থ হয়ে পড়লে তিনি সেতার পণ্ডিত রামগোবিন্দ পাঠকের কাছে তালিম নেওয়া শুরু করেন।

সঠিক অনুচ্ছেদ শিরোনাম কোনটি?
titleA. মৃত্যু
titleB. কর্মজীবন
titleC. সঙ্গীত জীবন
titleD. প্রাথমিক জীবন
উত্তর: titleD
পূর্ববঙ্গে জীবনের অধিকাংশ সময় কাটালেও ১৯৪৭-এ ভারত বিভাগের পরে পাকিস্তান ও ভারত সৃষ্টির কিছুকাল পর তিনি ভারতে চলে যান। প্রত্যক্ষদর্শীর বর্ণনা মতে তিনি ১৯৬০ সালে ভারতে যান। এসময় তিনি অবসর জীবনযাপন করছিলেন। যশোরের তৎকালীন জেলা কমিশনার এম.আর. কুদ্দুস সহ অন্যান্য সরকারি কর্মকর্তারা তাকে ভারতে চলে যেতে বলেছিলেন। মার্কিন সরকার তাকে একটি দূরবীন উপহার দিয়েছিলো। এছাড়া তিনিও জমি বিক্রি করে একটি দূরবীন কিনেছিলেন। ভারতে যাবার সময় তিনি দূরবীন নিয়ে যান। কিন্তু বেনাপোল বন্দরে কাস্টম্‌স তার দূরবীন জবরদস্ত করে। এরপর ভারতে যেয়ে তিনি আমেরিকা ও ফ্রান্স সরকারের সাথে যোগাযোগ করেন। যশোরের ডিসি বাড়িতে এসে তার দূরবীন ফেরত দিয়ে যান।

সঠিক অনুচ্ছেদ শিরোনাম কোনটি?
titleA. পূর্ববঙ্গ ত্যাগ
titleB. প্রাথমিক জীবন
titleC. হ্যালির ধূমকেতু অন্যান্য অবদান
titleD. মৃত্যু
উত্তর: titleA
জীবনের শেষ ৩০ বছর নিউটন গাণিতিক মূলনীতিসমূহের উপর খুব কমই মৌলিক অবদান রাখতে পেরেছেন। কিন্তু এ বিষয়ে তার উৎসাহ এবং দক্ষতার কোন অভাব তখনও ছিল না। ১৬৯৬ খ্রিস্টাব্দে তিনি এক রাতে একটি গাণিতিক সমস্যার সমাধান করে ফেলেন। এই সমস্যাটি বার্নোলি একটি প্রতিযোগিতায় প্রস্তাব করেছিলেন এবং এর সমাধানের সময় বরাদ্দ ছিল ৬ মাস। আবার ১৭১৬ খ্রিস্টাব্দে তিনি মাত্র কয়েক ঘণ্টায় একটি সমস্যার সমাধান করে ফেলেন। বিজ্ঞানী লাইবনিৎস এই সমস্যাটিকে ইংরেজ বিশেষজ্ঞদের জন্য রোমহর্ষক এবং দুঃসাধ্য বলে উল্লেখ করেছিলেন। এ সময় দুইটি বিষয়ে তিনি বেশ উদ্বিগ্ন ছিলেন। একটি হল তার কিছু জ্যোতির্বৈজ্ঞানিক আবিষ্কার জ্যোতির্বিজ্ঞানী রয়েলের পর্যবেক্ষণের সাথে খাপ খায়নি। এ নিয়ে একটি বিতর্ক ছিল। অন্যটি হল ক্যালকুলাস আবিষ্কার নিয়ে লাইবনিৎসের সাথে বিতর্ক ও বিরোধ। তিনি প্রিন্সিপিয়া গ্রন্থটিকে পুনরায় সংশোধন করে ১৭১৩ খ্রিস্টাব্দে এর নতুন সংস্করণ প্রকাশ করেন।

নিউটনের বৈজ্ঞানিক গবেষণাসমূহ তাকে প্রভূত সম্মান এনে দিয়েছিল। তিনি ইংল্যান্ডের বিচারালয়ে একজন জনপ্রিয় পরিদর্শক ছিলেন। ১৭০৫ খ্রিস্টাব্দে তিনি নাইট উপাধিতে ভূষিত হন। সমগ্র মহাদেশ থেকেই তার জন্য বিভিন্ন সম্মাননা এসেছিল। তখনকার নেতৃস্থানীয় সকল বিজ্ঞানীর সাথেই তার যোগাযোগ ছিল। তার সাথে সাক্ষাৎ করার জন্য এতো অধিক সংখ্যক বিজ্ঞানী ও বিজ্ঞান ছাত্রের আগমন ঘটতো যে তিনি বিরক্ত হয়ে যেতেন। এতো সম্মান পেয়েও নিউটন এক সময় বিনয় প্রকাশ করেছেন। মৃত্যুর কিছুকাল পূর্বে তিনি বলেছিলেন:
১৭২৫ খ্রিস্টাব্দের পর নিউটনের স্বাস্থ্যের ব্যাপক অবনতি ঘটে। এর ফলে একজন ডেপুটি মিন্টে তার কাজ মওকুফ করার ব্যবস্থা করে দেন। ১৭২৭ খ্রিস্টাব্দের ফেব্রুয়ারি মাসে তিনি শেষবারের মত রয়েল সোসাইটির সভাপতি হিসেবে কার্য পরিচালনা করেন। ১৭০৩ খ্রিস্টাব্দ থেকেই তিনি এই সোসাইটির সভাপতি ছিলেন। ১৭২৭ খ্রিস্টাব্দের ২০ই মার্চ ৮৫ বছর বয়সে তিনি মৃত্যুবরণ করেন। তাকে লন্ডনের ওয়েস্টমিনস্টার অ্যাবি-তে সমাধিস্থ করা হয়।

সঠিক অনুচ্ছেদ শিরোনাম কোনটি?
titleA. শেষ জীবন
titleB. বিশ্বের সমাপ্তি সম্বন্ধনীয় ধারণা
titleC. আলোক বিজ্ঞান
titleD. সরকারি চাকরি ও ধর্মতত্ত্ব বিষয়ে গবেষণা
উত্তর: titleA
টোন ১৯০৫ সালেরর ২৭শে ফেব্রুয়ারি নিউ ইয়র্কের নায়াগ্রা ফলসে জন্মগ্রহণ করেন। তার পিতা ফ্র্যাংক জেরোম টোন কার্বোরান্ডাম কোম্পানির সভাপতি এবং তার মাতা গারট্রুড ভ্যান ভ্রাঙ্কেন ফ্রাঞ্চট। তার প্র-মাতামহ রিচার্ড ফ্রাঞ্চট ছিলেন একজন কংগ্রেসপন্থী। আইরিশ রিপাবলিকানবাদের জনক উল্‌ফ টোন তার দূর সম্পর্কের আত্মীয়। তার চতুর্থ প্র-পিতামহ জন টোন উল্‌ফের পিতা পিটার টোনের চাচাতো ভাই। টোনের পূর্বপুরুষগণ ফরাসি-কানাডীয়, আইরিশ ও ইংরেজ ছিলেন।

সঠিক অনুচ্ছেদ শিরোনাম কোনটি?
titleA. মৃত্যু
titleB. প্রারম্ভিক জীবন
titleC. এমজিএম ও জোন ক্রফোর্ড
titleD. জীবনী
উত্তর: titleB
নদিয়ারাজ কুলবিগ্রহ হলেন বড়নারায়ণ। মেলায় বড়নারায়ণের সঙ্গে আরও বারটি কৃষ্ণ বিগ্রহ থাকেন যাঁরা নদিয়ারাজ কর্তৃক বিভিন্ন স্থানে প্রতিষ্ঠিত। বারদোলের মেলায় এই বারটি বিগ্রহকে মহাসমারোহে কৃষ্ণনগরে নিয়ে আনা হয়। কৃষ্ণনগর রাজবাড়ির সুসজ্জিত, পঙ্খ অলংকৃত ঠাকুরদালানের চাঁদনী বা নাটমন্দিরে কৃষ্ণ বিগ্রহগুলি রেখে বারদোলের প্রথম তিনদিন পূজার্চনা করা হয়। পরে রাজবাড়ির দক্ষিণদিকের ঠাকুরদালানে বড়নারায়ণের সঙ্গে বিগ্রহগুলি রাখা হয়। একমাস পর বিগ্রহগুলি আবার যথাস্থানে নিয়ে যাওয়া হয়।তবে, এখন সব বিগ্রহ রাজবাড়িতে আসে না। তবুও সকলে এখন একে বারদোলের মেলাই বলে।

সঠিক অনুচ্ছেদ শিরোনাম কোনটি?
titleA. বিবরণ
titleB. ইতিহাস
titleC. ইতিহাসের পাতায়
titleD. নামকরণ
উত্তর: titleA
আবদুশ শাকুরের জন্ম ২৫শে ফেব্রুয়ারি ১৯৪১ খ্রিষ্টাব্দে, নোয়াখালী জেলার সুধারাম থানার রামেশ্বরপুর গ্রামে। বাবা মকবুল আহমাদ ও মা ফায়জুন্নিসা। দুই ভাই-এক বোনের মধ্যে তিনি সর্বকনিষ্ঠ।তিনি ঢাকা আলিয়া মাদ্রাসা থেকে কামিল পাস করেন। ঢাকা বিশ্ববিদ্যালয় থেকে ইংরেজি সাহিত্যে অনার্সসহ এম.এ এবং ১৯৮০ সালে নেদারল্যান্ডসের আই.এস.এস থেকে উন্নয়ন অর্থনীতিতে এম.এস। প্রথমে বিশ্ববিদ্যালয়ে ইংরেজি সাহিত্যের অধ্যাপনা, পরে পাকিস্তানের কেন্দ্রীয় সিভিল সার্ভিসে যোগদান এবং বাংলাদেশ সরকারের সচিব হিসেবে ২০০০ সালে তিনি কর্মজীবন থেকে অবসর নেন। পড়াশোনা করেন বিবিধ বিষয়ে এবং নানান ভাষায়। লেখেন গল্প, উপন্যাস, নাটক ও প্রবন্ধ। তবে রচনাসাহিত্যে তার অবস্থান অবিসংবাদিতভাবেই শীর্ষস্থানীয়।

সঠিক অনুচ্ছেদ শিরোনাম কোনটি?
titleA. রচনাসাহিত্য
titleB. জীবন-বৃত্তান্ত
titleC. মৃত্যু
titleD. রবীন্দ্রনাথ
উত্তর: titleB
ভারতের ২০০১ সালের আদমশুমারি অনুসারে রোহতক শহরের জনসংখ্যা হল ২৮৬,৭৭৩ জন। এর মধ্যে পুরুষ ৫৪% এবং নারী ৪৬%।

এখানে সাক্ষরতার হার ৭২%। পুরুষদের মধ্যে সাক্ষরতার হার ৭৭% এবং নারীদের মধ্যে এই হার ৬৭%। সারা ভারতের সাক্ষরতার হার ৫৯.৫%, তার চাইতে রোহতক এর সাক্ষরতার হার বেশি।

এই শহরের জনসংখ্যার ১২% হল ৬ বছর বা তার কম বয়সী।

সঠিক অনুচ্ছেদ শিরোনাম কোনটি?
titleA. রেলপথ
titleB. জনসংখ্যার উপাত্ত
titleC. পরিবহণ
titleD. ভৌগোলিক উপাত্ত
উত্তর: titleB
তিনি গৌরনাথ সরকারের পুত্র, বাংলাদেশের গাইবান্ধায় ১৯৩৫ সালের ১১ এপ্রিল জন্মগ্রহণ করেন। বিজযন সরকার তার বাবা-মা মারা যাওয়ার পরে এবং তার পৈতৃক জমি নদীভাঙনে হারিয়ে যাওয়ার পরে ঢাকার উদ্দেশ্যে রওয়ানা হন। বিজন তার বড় ভাই তারাপোডো সরকারের কাছ থেকে ফটোগ্রাফির প্রথম পাঠ গ্রহণ করেছিলেন, যিনি একজন স্ব-শিক্ষিত ভাস্কর ছিলেন কিন্তু অবসর সময়ে ফটোগ্রাফি করেছিলেন। ফটোগ্রাফির প্রথম পেশাদার প্রশিক্ষণ তিনি বিখ্যাত ফটোগ্রাফার গোলাম কাশেম ড্যাডি পরিচালিত ওয়ার্কশপে অংশ নিয়েছিলেন। কর্মশালায় বেশ কয়েকজন উৎসাহী হয়ে ওঠেন, তাদের মধ্যে ফটোগ্রাফার মনজুর আলম বেগ। ১৯৬২ সালে পাকিস্তানের ভূতাত্ত্বিক জরিপে নিয়োগের পরে ফটোগ্রাফিতে সরকারের ক্যারিয়ার শুরু হয়। সাত বছর পরে তিনি ক্যামেরাম্যান হিসাবে পাকিস্তান টেলিভিশনে যোগদান করেন। একাত্তরে স্বাধীনতা যুদ্ধ শুরুর পর টেলিভিশন কর্তৃপক্ষ তাকে বরখাস্ত করে, সরকারকে ভারতে আশ্রয় নিতে বাধ্য করে। পরে তিনি ১৯৭২ সালে বাংলাদেশ পারজতান কর্পোরেশনের চিফ ফটোগ্রাফার হিসাবে যোগদান করেন এবং ১৯৯৫ সালে সেখান থেকে অবসর গ্রহণ করেন। বাংলাদেশ ফটোগ্রাফিক সোসাইটির (বিপিএস) প্রতিষ্ঠাতা সদস্য, ১৯৯০-এর দশকে তিনি এর সভাপতি হন। তিনি বাংলাদেশ চলচ্চিত্র সোসাইটির অন্যতম প্রতিষ্ঠাতা সদস্যও ছিলেন। বিজন বিশ্বাস করেন যে ফটোগ্রাফির পেইন্টিংয়ের মতো শিল্পের একটি ফর্ম হওয়ার সম্ভাবনা রয়েছে। এবং তার প্রথম ফটোগ্রাফি প্রদর্শনী তার বিশ্বাসকে খুব ভালভাবে প্রদর্শন করেছিল। বিজয়ন সরকার ২৯ শে ডিসেম্বর ২০১২ সালে মারা যান। ২০১২ সালের ২১ নভেম্বর রাতে একটি সড়ক দুর্ঘটনায় তিনি মাথায় আঘাত পেয়েছিলেন। তিনি কোমায় ছিলেন এবং কখনও হুঁশ ফিরে পাননি। 

সঠিক অনুচ্ছেদ শিরোনাম কোনটি?
titleA. ইন্টারভিউ
titleB. জীবন ও কর্ম
titleC. ফটোগ্রাম
titleD. মৃত্যু
উত্তর: titleB
গ্রুপ পর্বের খেলাগুলোতে গোলের প্রাচুর্য থাকলেও, নকআউট পর্বে গিয়ে প্রতি খেলায় গড় গোলের সংখ্যা অনেকখানি কমে আসে। উদাহরণস্বরূপ, পর্তুগাল তাদের ১৬ দলের পর্বের খেলার ২৩তম মিনিটে গোল করার পর একমাত্র গোলের দেখা পায় তৃতীয় স্থান নিধারণী প্লে-অফ খেলার ৮৮তম মিনিটে। প্রতিযোগিতায় কোন খেলোয়াড় হ্যাট্রিক করতে পারেনি। ইতালি, জার্মানি, আর্জেন্টিনা, ব্রাজিল এবং ফ্রান্স ছাড়া অন্য কোন দল নকআউট পর্বের খেলার একটির বেশি গোল করতে পারেনি। জার্মানি ছিল অন্যতম ব্যতিক্রম দল, যারা পুরো নকআউট পর্বে আক্রমণাত্মক ফুটবল থেলে। তারা মোট ১৪টি গোল করে যা ছিল তাদের আউটফিল্ডের তিনটি অবস্থানের (রক্ষণভাগ, মধ্যমাঠ, আক্রমনভাগ) খেলোয়াড়দেরই করা।

জার্মানির মিরোস্লাভ ক্লোজে ৫ গোল করে গোল্ডেন বুট জিতেন, এর আগে সর্বশেষ এত কম গোল করে এই পুরস্কার অর্জন করে ১৯৬২ বিশ্বকাপে। অন্য কোন খেলোয়াড় তিন গোলের বেশি করতে পারেননি। প্রতিযোগিতায় বিজয়ী ইতালি দলের কোন খেলোয়াড় দুইটির বেশি গোল করতে পারেনি, যদিও তাদের দল থেকে ভিন্ন দশজন খেলোয়াড় গোল করেছিল।

ফিফা বিশ্বকাপের ইতিহাসে প্রথমবারের মত প্রতিযোগিতার প্রথম এবং শেষ গোল করেন রক্ষণভাগের খেলোয়াড়। জার্মান উইং ব্যাক ফিলিপ লাম কোস্টা রিকার বিপক্ষে উদ্বোধনী খেলার ৫ম মিনিটে প্রথম গোল করেন। ফাইনালে, ইতালীয় সেন্টার ব্যাক মার্কো মাতেরাজ্জি ২০০৬ বিশ্বকাপের শেষ গোলটি করেন।

সঠিক অনুচ্ছেদ শিরোনাম কোনটি?
titleA. চূড়ান্ত প্রতিযোগিতা
titleB. স্কোরিং
titleC. গোলদাতা খেলোয়াড়গন
titleD. অংশগ্রহনকারী দলের তালিকা
উত্তর: titleB
বৈশালী নামটি এসেছে রাজা বিশালের নাম থেকে। বৌদ্ধ ও জৈনধর্মের উত্থানের আগে বৈশালী ছিল সমৃদ্ধ লিচ্ছবি প্রজাতন্ত্রের রাজধানী। মহাবীরের জন্মের (খ্রিস্টপূর্ব ৫৯৯ অব্দ) আগেও এই রাজ্যের অস্তিত্ব ছিল। সম্ভবত এটিই ছিল বিশ্বের প্রথম প্রজাতন্ত্র। পরবর্তীকালে অনুরূপ প্রজাতন্ত্র গঠিত হয়েছিল প্রাচীন গ্রিসে। লিচ্ছবি রাজ্যটি অধুনা বিহারের গাঙ্গেয় সমভূমি অঞ্চলে অবস্থিত ছিল। বৈশালীর প্রাচীন ইতিহাস সম্পর্কে অল্পই জানা যায়। বিষ্ণুপুরাণে বৈশালীর ৩৪ জন রাজার উল্লেখ রয়েছে। এঁদের মধ্যে প্রথম ছিলেন নভগ। ইনি সম্ভবত মানবাধিকার-সংক্রান্ত কোনো কারণে সিংহাসন ত্যাগ করে ঘোষণা করেছিলেন, “আমি এখন মাটির এক মুক্ত চাকা, আমার জমির রাজা।” সর্বশেষ রাজার নাম সুমতি। এঁকে হিন্দু দেবতা রামের পিতা দশরথের সমসাময়িক বলা হয়েছে।

বৌদ্ধ ও জৈন ধর্মগ্রন্থগুলিতে অসংখ্যবার বৈশালী শহরের উল্লেখ পাওয়া যায়। এর থেকে বৈশালী ও অন্যান্য মহাজনপদগুলি সম্পর্কে অনেক তথ্য পাওয়া যায়। এই তথ্যের ভিত্তিতে জানা যায়, খ্রিস্টপূর্ব ৫৬৩ অব্দে গৌতম বুদ্ধের জন্মের আগে খ্রিস্টপূর্ব ৬ষ্ঠ শতাব্দীতে বৈশালী প্রতিষ্ঠিত হয়েছিল। অর্থাৎ, এটিই ছিল বিশ্বের প্রথম প্রজাতন্ত্র।

মহাবীর বৈশালীতে জন্মগ্রহণ করেছিলেন। গৌতম বুদ্ধ তার শেষ উপদেশ বৈশালীতে প্রদান করেছিলেন এবং এখানেই তার পরিনির্বাণের কথা ঘোষণা করেছিলেন। বহু লোককথা ও বৌদ্ধ সাহিত্যে উল্লিখিত বিশিষ্ট রাজনর্তকী আম্রপালিও বৈশালীর অধিবাসী ছিলেন। তিনি গৌতম বুদ্ধের শিষ্যত্ব গ্রহণ করেছিলেন।

বৈশালী শহর থেকে এক কিলোমিটার দূরে অভিষেক পুষ্করিণী অবস্থিত। এই পবিত্র জলাধারের জল বৈশালীর নির্বাচিত প্রতিনিধিদের অভিষেকের কাজে ব্যবহৃত হত। এই জলাধারের কাছেই জাপানি নতুন ধর্মের নিপ্পনজান-ম্যোহোজি-দাইসঙ্গ সম্প্রদায় নির্মিত একটি জাপানি মন্দির ও বিশ্ব শান্তি স্তুপ অবস্থিত। অভিষেক পুষ্করিণীর কাছে একটি বুদ্ধের দেহাবশেষ স্তুপ রয়েছে। বুদ্ধের দেহাবশেষ আট ভাগে বিভক্ত হলে বৈশালীর অধিবাসীরা তার একটি ভাগ পান। তারা এখানেই সেই দেহাবশেষ সংরক্ষণ করেছিলেন। 
সঠিক অনুচ্ছেদ শিরোনাম কোনটি?
titleA. বিভাগ
titleB. প্রাচীন বৈশালী
titleC. অর্থনীতি
titleD. প্রাণী ও উদ্ভিদ
উত্তর: titleB
১৯৯৯ সালে "দি ক্যামব্রিজ গাইড টু উইম্যানস রাইটিং ইন ইংলিশ" - এ উল্লেখ করা হয় যে, অন্য বইগুলোর মতো রেসিপি কপি না করে র‍্যাফল্ড তার বইটি ব্যবহারিক জ্ঞান থেকে লিখেছিলেন। সে তার সূচনাপত্রে সাদাসিধে স্টাইলের জন্য ক্ষমা প্রার্থনা করেছিলেন। গাইডটি পর্যবেক্ষণ করে যে, "এইটাই এই বইটা টিকে থাকার অন্যতম কারণ এবং তার নির্মলতা ও সুপরিচালনা ১০০ বছর পরে এলিজা এক্টন -এর কাজের সাথে মিল পাওয়া যায়" 

রান্নার লেখিকা সোফি গ্রিগসন "দি ইন্ডিপিন্ডেন্ট"-এ লেখেন যে, তার মা জেন গ্রিগসন র‍্যফল্ডের "কমলার কাস্টার্ড" বানিয়েছিলেন। "প্রত্যেক বছর যখন কমলার প্রচুর পরিমাণে, তখন একটা খাবারের আয়োজনের জন্য সবাই তাকিয়ে থাকত।"

২০১৩ সালে, র‍্যাফল্ডের সাবেক কাজের জায়গা, আরলে হল ল্যাম্ব পাই, পি স্যুপ এবং রাইস পুডিং পুনরায় তাদের টেবিলে ফিরিয়ে আনে। জেনারেল ম্যানেজার স্টীভ হ্যামিল্টন বলেন, তারা র‍্যাফল্ডের কচ্ছপ ও বাছরের পায়ের পুডিং পরিহার করেছেন। 

সঠিক অনুচ্ছেদ শিরোনাম কোনটি?
titleA. আধুনিক রান্নায়
titleB. সমসাময়িক
titleC. চিত্র
titleD. বই
উত্তর: titleA
তিনি ১৯২২ সালের ২৪ আগস্ট চট্টগ্রাম জেলার রাউজান উপজেলার নোয়াজিষপুর গ্রামে জন্মগ্রহণ করেন। তিনি রাউজান হাইস্কুলে অষ্টম শ্রেণী পর্যন্ত অধ্যয়ন করেন। পরবর্তীতে তার পিতার মৃত্যুর পর বিষয় সম্পত্তির ঝামেলায় জড়িয়ে পরায় আনুষ্ঠানিক লেখাপড়ার ইতি ঘটে তার। ১৯৪২ খ্রিস্টাব্দ থেকে ১৯৪৮ খ্রিস্টাব্দ পর্যন্ত তিনি নোয়াজিষপুর প্রাথমিক বিদ্যালয়ে শিক্ষকতা করেন।প্রথীতযশা এই গবেষক "চন্দ্রাবতী" কাব্যের রচয়িতা কবি কোরেশী মাগণ-এর সপ্তম অধস্তন পুরুষ। তার পিতা আলহাজ্জ্ব সরফুদ্দিন ইঞ্জিনিয়ার রেঙ্গুন পোর্ট কমিশন-এ ইঞ্জিনিয়ার হিসেবে কর্মরত ছিলেন।

সঠিক অনুচ্ছেদ শিরোনাম কোনটি?
titleA. মৃত্যু
titleB. প্রকাশিত গ্রন্থাবলী
titleC. জন্ম ও শিক্ষাজীবন
titleD. মুক্তিযুদ্ধে অবদান
উত্তর: titleC
ইউরোপে বেশ কয়েকটি সূত্রপাত হয়েছিল বলে মনে হয়। অক্টোবর ১৩৪৭, এই মহামারী সিসিলিতে পৌঁছায়, বারোটি জেনোজ জাহাজ নিয়ে এবং দ্রুত দ্বীপ জুড়ে ছড়িয়ে পড়ে। ১৩৪৮ খ্রিষ্টাব্দের জানুয়ারিতে জাহাজগুলি কফার থেকে জেনোয়া এবং ভেনিস পৌঁছয়, তবে কয়েক সপ্তাহ পরই পিসাতে প্রাদুর্ভাব ঘটেছিল যেটি উত্তর ইতালির প্রবেশ পথ ছিল। জানুয়ারি শেষে, ইতালি থেকে বহিষ্কৃত একটি জাহাজ মার্সেইলে পৌঁছয়।

সঠিক অনুচ্ছেদ শিরোনাম কোনটি?
titleA. ইউরোপীয় প্রাদুর্ভাব
titleB. রোগের মূল
titleC. মধ্যপ্রাচ্যের প্রাদুর্ভাব
titleD. কালপঞ্জি
উত্তর: titleA
এগুলি সার্টিফিকেট গুলির মধ্যে বেশ কয়েকটি সাধারণ ক্ষেত্র। বেশিরভাগ সার্টিফিকেট গুলিতে এখানে তালিকাভুক্ত নয় এমন বেশ কয়েকটি ক্ষেত্র রয়েছে। নোট করুন যে কোনও সার্টিফিকেটের এক্স.৫০৯ উপস্থাপনের ক্ষেত্রে সার্টিফিকেটটি "সমতল" নয় তবে সার্টিফিকেটের মধ্যে বিভিন্ন কাঠামোতে এই ক্ষেত্রগুলি অন্তর্ভুক্ত রয়েছে। 
সঠিক অনুচ্ছেদ শিরোনাম কোনটি?
titleA. বৈধতা স্তর
titleB. প্রতিবন্ধকতা
titleC. সাধারণ বিষয়গুলি
titleD. রুট প্রোগ্রাম
উত্তর: titleC
একটি রেডিয়াল নিকাশী সিস্টেমে স্রোতগুলি কেন্দ্রীয় উচ্চ বিন্দু থেকে বাহিরের দিকে প্রসারিত হয়। ভলকানোস সাধারণত দুর্দান্ত রেডিয়াল নিকাশী প্রদর্শন করে। এগুলি কখনও কখনও পর্বতের শীর্ষেও পাওয়া যায়। অন্যান্য ভূতাত্ত্বিক বৈশিষ্ট্য যার উপর রেডিয়াল নিকাশী সাধারণত বিকাশ হয় সেগুলি হল গম্বুজ এবং ল্যাকোলিথ । এই বৈশিষ্ট্যগুলিতে নিকাশী রেডিয়াল নিদর্শনগুলির সংমিশ্রণ প্রদর্শন করতে পারে। কেন্দ্রীয় শিখর বা গম্বুজের মতো কাঠামো থেকে স্ট্রিমগুলি বিভিন্ন দিকে প্রবাহিত হলে র‌্যাডিকাল প্যাটার্নটি বিকাশ লাভ করে। ভারতে অমরকান্তক পরিসর এবং রামগড় গর্ত রেডিয়াল ড্রেনেজ প্যাটার্নের সর্বোত্তম উদাহরণ দেখায়। ডুগুয়া টেম্বিয়েন ইথিওপিয়ার একটি উদাহরণ । 

সঠিক অনুচ্ছেদ শিরোনাম কোনটি?
titleA. রেডিয়াল ড্রেনেজ প্যাটার্ন
titleB. অ্যাকর্ড্যান্ট নিকাশী নিদর্শন
titleC. ডেন্ড্রিটিক ড্রেনেজ প্যাটার্ন
titleD. বর্জিত নিকাশী প্যাটার্ন
উত্তর: titleA
বহু মনঃসমীক্ষার তাত্ত্বিক ক্লেপ্টোম্যানিয়া একজন ব্যক্তির কোন সত্যিকারে অথবা কাল্প্নিক ক্ষতির প্রতীকি ক্ষতিপূরণ হিসেবে বস্তু দখলের প্রবণতা বলে ব্যাখ্যা করেন। তাদের মতে, এই আচরণ চুরি করা বস্তুর প্রতীকি ভাবার্থের মাঝেই নিহিত। চালক তত্ত্ব বা ড্রাইভ থিওরি এই চুরি করা প্রবণতাকে প্রতিরক্ষামূলক আচরণ বলে প্রস্তাব করেছে। এই তত্ত্ব মতে, চুরির মাধ্যমে ব্যক্তি নিজের অনাকাঙ্ক্ষিত আচরণ কিংবা অনুভূতি প্রকাশ থেকে বিরত রাখে। অন্যদের মতে ক্লেপটোম্যানিয়াক ব্যক্তি চুরি করা বস্তু কিংবা চুরি করে যে অনুভূতি পাওয়া যায়, সেটার জন্যই চুরি করে থাকে।

সঠিক অনুচ্ছেদ শিরোনাম কোনটি?
titleA. চেতনা- আচরণগত নমুনা
titleB. মনঃসমীক্ষণ পর্যবেক্ষণ নমুনা
titleC. লক্ষণ
titleD. বুৎপত্তিগত অর্থ
উত্তর: titleB
২০১০ সালে উত্তর সাইপ্রাসের ৬০০ নারীর মাঝে একটি সমীক্ষা চালানো হয়। এই সমীক্ষায় অংশগ্রহণকারী একান্ন শতাংশ নারী স্বীকার করেন যে, দেশটির নারীদের মধ্যে পূর্ব-নির্ধারিত লিঙ্গভিত্তিক কর্মক্ষেত্রে দায়িত্বপালনের প্রবণতা রয়েছে। অন্তত ৮৮% নারী সবকিছুর উর্ধ্বে একজন নারীকে ভালো মা ও পরিবারের সবার দেখাশোনার দায়িত্ব ঠিকভাবে পালন করা উচিত বলে মনে করেন। ৫৮ শতাংশ নারী ঘরে পুরুষের পূর্বেই ফেরার ব্যাপারে মত প্রকাশ করেন এবং অন্তত আশি শতাংশ নারী মেয়েদের "নারী"র মতো করে বেড়ে ওঠায় সমর্থন করেন। এই সমীক্ষায় প্রকাশ পায়, এই অঞ্চলের নারীরা বিবাহ বিচ্ছেদ বা অর্ধাঙ্গের মৃত্যুর পর নারীদের একা থাকাকে অনুচিত বলে মনে করেন। যদিও ৫৫% শতাংশ নারী অর্থনৈতিক প্রয়োজন না থাকলেও নারীদের ঘরের বাইরে কাজ করাকে সমর্থন করেন।

সঠিক অনুচ্ছেদ শিরোনাম কোনটি?
titleA. সামাজিক দৃষ্টিভঙ্গি
titleB. নারী বিরুদ্ধে সহিংসতা
titleC. নারী রাজনীতিবিদ
titleD. রাজনীতি
উত্তর: titleA
শরীর থেকে বিচ্ছন্ন মস্তিষ্কটিকে (একটি পাত্রে মস্তিষ্ক) একটি সাহায্যকারী চিন্তন পরীক্ষণ হিসেবে দেখা যায়। এই চিন্তন পরীক্ষণটি সম্ভাবনাকে ঘিরে অনেক দার্শনিক বিতর্ক রয়েছে। যদি এই বিতর্কগুলো থেকে উপসংহারে আসা যায় যে, এই চিন্তন পরীক্ষণটি অসম্ভব, তাহলে হয়তো বলা যায় যে এই চিন্তন পরীক্ষণ থেকে আমরা জ্ঞান, সত্য, চেতনা, প্রতিনিধিত্ব ইত্যাদি বিষয়ে এই পরীক্ষাটির দ্বারা আর কিছুই জানতে পারিনি।

সঠিক অনুচ্ছেদ শিরোনাম কোনটি?
titleA. ব্যবহার
titleB. জীববিজ্ঞান থেকে যুক্তি
titleC. দার্শনিক বিতর্ক
titleD. বহিস্থিতবাদ থেকে যুক্তি
উত্তর: titleC
কলকাতা মেট্রোর অন্য স্টেশন ও লাইনগুলির মত এই স্টেশনে তৃতীয় রেলপথ দ্বারা ৭৫০ ভোল্টের ডি. সি. বিদ্যুৎ ব্যবস্থা ব্যবহার করা হবে ট্রেন পরিচালনার জন্য।

যোগাযোগ ভিত্তিক ট্রেন নিয়ন্ত্রণ সংকেত ব্যবস্থা দ্বারা এই স্টেশনে ও রেলপথে ট্রেনের চলাচল পরিচালনা করা হবে। এই সংকেত ব্যবস্থার দ্বারা খুবি ৯০ সেকেন্ড অন্তঃর ট্রেন পরিচালনা করা যাবে।

সঠিক অনুচ্ছেদ শিরোনাম কোনটি?
titleA. অবস্থান
titleB. স্টেশন
titleC. বিদ্যুৎ ও সংকেত ব্যবস্থা
titleD. পরিষেবা
উত্তর: titleC
মোতাহের হোসেন চৌধুরী ১৯০৩ সালে তৎকালীন ব্রিটিশ ভারতের বেঙ্গল প্রেসিডেন্সির অন্তর্গত (বর্তমানে বাংলাদেশ) নোয়াখালী জেলার কাঞ্চনপুর গ্রামে জন্মগ্রহণ করেন। তার পিতার নাম সৈয়দ আবদুল মজিদ ও মাতার নাম ফতেমা খাতুন। মাতামহ কুমিল্লার বিখ্যাত দারোগা বাড়ির মৌলভি আশরাফ উদ্দীন। তার পিতা পেশায় একজন সাব-রেজিস্ট্রার ছিলেন, ফলে চাকরিসূত্রে তিনি নানা জায়গায় বদলী হতেন। ফলে মোতাহের হোসেন মায়ের কাছে নানাবাড়ি কুমিল্লাতেই থাকতেন। তিনি অল্প বয়সেই পিতৃহারা হন।

সঠিক অনুচ্ছেদ শিরোনাম কোনটি?
titleA. মৃত্যু
titleB. শিক্ষাজীবন
titleC. সাহিত্যজীবন
titleD. জন্ম ও প্রাথমিক জীবন
উত্তর: titleD
মোহাম্মদ শামশাদ আলী ৯ মার্চ ১৯৩৪ সালে ব্রিটিশ ভারতের বিহারের এলাহাবাদে নানা বাড়িতে জন্মগ্রহণ করেন। তার পৈত্রিক বাড়ি ছিল বগুড়ার সোনাতলায়। তার পিতা ব্রিটিশ সেনাবাহিনীর ক্যাপ্টেন আবুল হোসেনও একজন চিকিৎসক ছিলেন। চাকরি থেকে অবসরের পর দিনাজপুরের পার্বতীপুরের মুজাফফরনগরে বসতি স্থাপন করেন। মাতা আনোয়ারী বেগম নবাব মুর্শিদকুলি খানের বংশধর।

সঠিক অনুচ্ছেদ শিরোনাম কোনটি?
titleA. শিক্ষা জীবন
titleB. জন্ম ও প্রথমিক জীবন
titleC. কর্মজীবন
titleD. স্বাধীনতা যুদ্ধ ও হত্যা
উত্তর: titleB
"চতুরঙ্গ" ছায়াছবিতে সঙ্গীতের ভূমিকা বিশেষভাবে উল্লেখনীয়। এই ছবিতে মোট ১৭টি গান ও খণ্ডগান ব্যবহৃত হয়েছে। সংলাপের সঙ্গে সাযুজ্য রেখে সৃষ্টি করা হয়েছে ছবিটির আবহসংগীত। তবে বিশেষভাবে যা লক্ষনীয় তা হল, রবীন্দ্রনাথ ঠাকুরের উপন্যাস অবলম্বনে নির্মিত উপন্যাস হলেও এই ১৭টি গানের মধ্যে মাত্র তিনটি রবীন্দ্রসংগীত ও একটি রবীন্দ্রসঙ্গীতের সুরের এসরাজবাদন। এর মধ্যে একটি গান ("আমার প্রাণের মাঝে সুধা আছে") গুঞ্জনের সুরে ও সাফকত আমানত আলী গীত সুফি গান "আল্লাহ্ কে নূর" ছবিটিতে থিম গানের আকারে ব্যবহৃত হয়েছে। "আমার প্রাণের মাঝে সুধা আছে" এবং "আলো যে আজ গান করে মোর প্রাণে গো" গানদুটি গেয়েছেন পরমা বন্দ্যোপাধ্যায়। কবীর সুমন গেয়েছেন তৃতীয় রবীন্দ্রসঙ্গীত "মাটির বুকের মাঝে বন্দী যে জল"। এছাড়া বিশেষভাবে উল্লেখ করা যায় আলীর গাওয়া অপর সুফি গান "মউলা তেরে বিনা", জ্ঞানদাস রচিত "রূপ লাগি আঁখি ঝুরে" ও গোবিন্দদাস কবিরাজ রচিত "নীরদ নয়নে" পদাবলি কীর্তন দুটি। ব্যবহৃত হয়েছে বাউল, গাজন ইত্যাদি লোকঅঙ্গের গানও।


সঠিক অনুচ্ছেদ শিরোনাম কোনটি?
titleA. বিশেষ প্রদর্শনী ও সম্মাননা
titleB. কাহিনী-সারাংশ
titleC. অভিনেতা ও কলাকুশলীগণ
titleD. সঙ্গীত
উত্তর: titleD
হিন্দুরা বিশ্বাস করেন, ঋষি বশিষ্ট ব্রহ্মের কথা জানতে চাইলে অগ্নি তাঁর কাছে এই পুরাণটি প্রকাশ করেন। অগ্নি কর্তৃক প্রথম কথিত হওয়ায় পুরাণটি তাঁরই নামাঙ্কিত হয়। বশিষ্ট পরে বেদ-সংকলক তথা মহাভারত ও পুরাণ শাস্ত্রের রচয়িতা ব্যাসকে পুরাণটি বর্ণনা করেন। স্কন্দপুরাণ ও মৎস্যপুরাণে কথিত হয়েছে যে, অগ্নিপুরাণে অগ্নি কর্তৃক বর্ণিত ঈশান-কল্পের কথা আলোচিত হয়েছে। কিন্তু লভ্য পুথিগুলিতে ঈশান-কল্পের কোনও উল্লেখ পাওয়া যায় না। একইভাবে মধ্যযুগীয় হিন্দু ধর্মগ্রন্থগুলিতে অগ্নিপুরাণ থেকে গৃহীত বলে উল্লিখিত এমন কিছু শ্লোক আছে, যেগুলিও এই পুরাণের বর্তমান সংস্করণগুলিতে অনুপস্থিত। এই ধরনের অসামঞ্জস্যগুলিকে একসঙ্গে ধরে রাজেন্দ্রচন্দ্র হাজরা প্রমুখ গবেষকেরা এই সিদ্ধান্তে উপনীত হয়েছেন যে, স্কন্দ ও মৎস্যপুরাণে যে অগ্নিপুরাণের উল্লেখ আছে, তা প্রাপ্ত পুথিগুলিতে লিখিত অগ্নিপুরাণের থেকে আলাদা।

এই গ্রন্থের প্রাচীনতম অংশটি সম্ভবত খ্রিস্টীয় সপ্তম শতাব্দীর পরের রচনা। একাদশ শতাব্দী নাগাদ এই গ্রন্থের একটি পাঠ প্রচলিত ছিল। ব্যাকরণ ও অভিধান-সংক্রান্ত অধ্যায়গুলি সম্ভবত দ্বাদশ শতাব্দীতে প্রক্ষিপ্ত হয়। ছন্দোবিজ্ঞান-সংক্রান্ত অধ্যায়গুলি অবশ্য ৯৫০ খ্রিস্টাব্দের আগেই এই গ্রন্থভুক্ত হয়েছিল। কারণ, এই গ্রন্থে দশম শতাব্দীর পণ্ডিত হলায়ুধ রচিত "পিঙ্গলসূত্র" গ্রন্থের উল্লেখ পাওয়া যায়। কাব্য-সংক্রান্ত অংশটি সম্ভবত ৯০০ খ্রিস্টাব্দের পরে এবং তন্ত্রের সারসংক্ষেপ সম্ভবত ৮০০ থেকে ১১০০ খ্রিস্টাব্দের মধ্যবর্তী কোনও এক সময়ের রচনা।

অগ্নিপুরাণের অনেকগুলি পাঠান্তর পাওয়া যায়। সেই কারণে এই পুরাণটিকে ভারতীয় পৌরাণিক সাহিত্যের বিবর্তনের জটিল কালপঞ্জির একটি উদাহরণ মনে করা হয়। গ্রন্থের অধ্যায় ও শ্লোকসংখ্যা এবং নির্দিষ্ট বিষয়গুলি বিভিন্ন পুথিতে ভিন্ন ভিন্ন। ডিমিট ও ভ্যান বুইটেনেনের মতে, প্রত্যেকটি পুরাণের পুথিগুলি রচনাশৈলীর দিক থেকে বিশ্বকোষতুল্য এবং কবে, কোথায়, কেন এবং কে সেগুলি রচনা করেছিলেন তা নির্ধারণ করা দুঃসাধ্য:

সঠিক অনুচ্ছেদ শিরোনাম কোনটি?
titleA. গঠনশৈলী
titleB. বিষয়বস্তু
titleC. ইতিহাস
titleD. সংস্করণ ও অনুবাদ
উত্তর: titleC
ওরস্লি কাপের বিজয়ী দল এ প্রতিযোগিতায় অংশ নেয়। যদি কোন দল উভয় প্রতিযোগিতায় বিজয়ী হয় তাহলে দলটি পূর্ববর্তী বছরে দ্বিতীয় স্থানের অধিকারী দলের সাথে প্রতিদ্বন্দ্বিতায় অবতীর্ণ হয়। লীগ শুরুর পূর্বে শনিবারে খেলাটি অনুষ্ঠিত হয়। ওরস্লি কাপে ব্যবহৃত একই নিয়ম এখানে প্রযোজ্য। ব্যতিক্রম হিসেবে মন্দ আবহাওয়ার কারণে ওভার বাদ দেয়া হয়। কোলন ট্রফিতে সর্বনিম্ন ২০ ওভার খেলা হয়। কোন কারণে খেলা শেষ না হলে ট্রফি উভয় দলের মাঝে হস্তান্তর করা হয়।

সঠিক অনুচ্ছেদ শিরোনাম কোনটি?
titleA. রন সিঙ্গলটন কোলন ট্রফি
titleB. সম্মাননা
titleC. ২য় একাদশ লীগ
titleD. ১ম একাদশ লীগ
উত্তর: titleA